Korsvoll skole

Møtereferat

|  |  |
| --- | --- |
| **Til stede:** | Morten Danielsen (ekstern), Borgar Aamaas (ekstern) Eli Aspelund (foresatt), Karen G. Hetland (foresatt), Linn Østby (ansatt), Hanne Korsnes (ansatt), Eivind Øverås (AKS-leder), Svein Søvde (rektor), Janne Standahl (ass. rektor). Deler av møtet: Helena Måseide (elev), Eimund Westbye Asvall (elev).  **Fraværende:** Knut Tore Meiner (ekstern), |
| **Møtegruppe:** | Driftsstyret |
| **Møtested:** | Møterom på skolen |
| **Møtetid:** | Torsdag 12.01.23, kl. 17.00 |
| **Saksbehandl:** | Svein Søvde |

**Neste møte:** Torsdag 23.mars

**Referent:** Janne C. Standahl

**Sak 1/23** **Vedtak: møteinnkalling og saksliste godkjent**

**Sak 2/23 Vedtak: referat fra møtet 17.11.2022 godkjent**

**Sak 3/23 Skolens bruk av læringsbrett. Innspill fra Elevrådet.**Elevrådet kom med sine betraktninger om bruk av læringsbrett.

Mest fordeler**.** Enkelt leksesystem, varierte oppgaver. Deilig å slippe å ta med ark og bøker hjem. Enkel tilgang til gode forklaringer uansett hvor du er. Mer oversiktlig for både elever og lærere. Går raskt å komme i gang. Får mange tilbakemelding på arbeider i Showbie, og raskere enn hvis arbeider leveres inn på papir. Umiddelbar respons er fint og nyttig. Det er stor tilgang på tilpassede oppgaver. Man har alltid tilgang til flere kilder, og de er også mer oppdaterte enn det gamle lærerbøker er. Ulempen er at det kan være lett å spore av. Kan være fristende å gå inn på nettsider du ikke skal på. Muligens bedre å lese større tekster fra bok enn fra skjerm. Teknologi er sårbart når noe ikke virker.

Vedtak: Saken tas til orientering

**Sak 4/23 Status økonomi skole/AKS**: Kort rapport om skolens- og AKSs økonomi.

Det ligger an til et merforbruk på 86 000 kr for skolen. AKS har et mindreforbruk på 200 000 kr. Med tanke på at skolen i august '22 lå an til et merforbruk på nærmere 700', ser skolen seg fornøyd med resultatet.

Vedtak: Saken tas til orientering

**Sak 5/23 Budsjett 2023**

Delt i bygg og i undervisning.Skolen har høyt utdannede lærere og vikarer, og har et stort antall assistenter ansatt. Lærernorm fylles akkurat så det er liten mulighet for å redusere her. Skolen har justert noe på bygg og drift for å gå i balanse. *S*kolen vil imidlertid gå mot et merforbruk på over 600´som ikke ligger inne i budsjettet. Dette skyldes nødvendige investeringer i infrastruktur for IKT. Kabling til Apple-T og skifte fra langkastere til kortkastere i klasserom utgjøre en stor kostnad for skolen, men må gjøres for å sikre lærerne tilfredsstillende vilkår for undervisningsaktivitet. I tillegg til dette tar skolen med seg et merforbruk på 86' (pr. 12.1.23). Dette må skolen dekke inn kommende driftsår.

Aktivitetsskolen går i balanse.   
Vedtak: Budsjett 2023 godkjennes med de justeringene som er foreslått.

**Sak 6/23** **Strategisk plan m/ tiltaksplan 2023**

Gjennomgang av hvilke tiltak og aktiviteter skolen vil satse på kommende år. Det ville vært nyttig for DS å se skolens resultater dette året mot målene som er satt for neste periode. Programmet skolen bruker til dette arbeidet, NYPOS, tillater dessverre ikke å vise skolens resultater. Målene som er satt for indikatorene er ambisiøse.Men de gir et tydelig signal om hvorvi ønsker at Korsvoll skole skal være.

Det oppleves ellers av DS at strategisk plan er godt gjennomarbeidet og forankret i personalet gjennom en god prosess.  
Vedtak: Strategisk plan m/tiltaksplan godkjennes.

**Sak 7/23** **Gjennomgang Nasjonale prøver og FORMS-undesøkelse ifbm. overgang bhg.- skole:** Gjennomgang siste års resultater NP og FORMS- undersøkelse som etterspurt i DS 17.11.2022. Det ble gitt en presentasjon av resultatene og det ble lagt frem egne analyser. DS diskuterte blant annet kjønnsforskjeller og engelsk-resultater. DS diskuterte både resultatene for Korsvoll isolert, og i lys av resultatene ved sammenlignbare skoler. Det ble diskutert både årsaksforhold og mulige tiltak fremover. Nasjonale prøver er en viktig del av kunnskapsgrunnlaget som ligger til grunn for strategisk plan og handlingsplan, og tiltak på bakgrunn av NP fanges opp i skolens handlingsplan.

Det ble videre gitt en presentasjon av skolens egen undersøkelsen om overgangen fra barnehage til skole. Det ble poengtert at AKS har et forbedringspotensial for at oppstarten for skolestarterne skal oppleves bedre. Dette vil følges opp av ny AKS-leder frem mot neste skolestart.

Vedtak: Saken tas til orientering

**Sak 8/23** **Resultater elevundersøkelsen.**  
Utsettes da resultatene ikke er klare.

**Sak 9/23** **Andre orienteringssaker fra skole/FAU**

Større antall skolestartere høsten 2023 enn beregnet pga tilflytting. Dette gjør det vanskelig å ta imot alle som hører til Korsvoll neste år. Det vil bli tre fulle klasser, men for få til å kunne opprette en ekstra klasse.

Det har vært arbeid med trefelling og tilhørende rydding rett før jul. Ryddingen har tatt for lang tid, og skolen har tett dialog med OBF om dette. Ligger mange greiner igjen som skolen ønsker fjernet.

Ressursfordelingsmodellen skal drøftes i Byrådsavdelingen for oppvekst og kunnskap Morten Danielsen møter der for å ivareta våre interesser.

Neste møte flyttes til etter budsjettjusteringene 12.mars. Møtet avholdes torsdag 23.mars.

Skolen trenger en representant til SMU for dette skoleåret. Morten Danielsen meldte seg til dette.